CELEX: 31995R2196
Language: bg
Date: 1995-09-18 00:00:00
Title: Регламент (ЕО) № 2196/95 на Комисията от 18 септември 1995 година за изменение на Регламент (ЕИО) № 2191/81 относно предоставянето на помощ за закупуването на масло от институции и организации с нестопанска цел

Важна правна забележка

|

31995R2196

Официален вестник n° L 221 , 19/09/1995 стр. 0001 - 0001 специално чешко издание глава 3 том 18 стр. 194  - 194 специално испанско издание глава 3 том 18 стр. 194  - 194 специално унгарско издание глава 3 том 18 стр. 194  - 194 специално литвийско издание глава 3 том 18 стр. 194  - 194 LV.ES глава 3 том 18 стр. 194  - 194 MT.ES глава 3 том 18 стр. 194  - 194 PL.ES глава 3 том 18 стр. 194  - 194 SK.ES глава 3 том 18 стр. 194  - 194 специално словенско издание глава 3 том 18 стр. 194  - 194

		19950918Регламент (ЕО) № 2196/95 на Комисиятаот 18 септември 1995 годиназа изменение на Регламент (ЕИО) № 2191/81 относно предоставянето на помощ за закупуването на масло от институции и организации с нестопанска целКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕИО) № 804/68 на Съвета от 27 юни 1968 г. относно общата организация на пазара на мляко и млечни продукти [1], последно изменен с Регламент (ЕО) № 1538/95 [2], и по-специално член 12, параграф 3 от него,като има предвид, че Регламент (ЕИО) № 2191/81 на Комисията [3], последно изменен с Регламент (ЕО) № 455/95 [4], предвижда предоставянето на помощ за закупуването на масло от институции и организации с нестопанска цел; като има предвид, че маслото от Нова Зеландия, което се продава в Обединеното кралство, може да се ползва от по-ниска ставка на митото, при условие че съгласно условията за категоризация то се определя като първокласно масло в тази държава-членка; като има предвид, че преференциалният режим за внос на масло от Нова Зеландия е консолидиран от 1 юли 1995 г. в рамките на Споразумението за селското стопанство, сключено в рамките на многостранните търговски преговори от Уругвайския кръг; като има предвид, че Регламент (ЕО) № 1600/95 от 30 юни 1995 г. за определяне на подробни правила за прилагането на режима на внос и за откриване на тарифни квоти в сектора на млякото и млечните продукти [5], последно изменен с Регламент (ЕО) № 1763/95 [6], определя размера на митото, който се прилага спрямо маслото от Нова Зеландия, внесено в рамките на тарифната квота; като има предвид, че следователно Регламент (ЕИО) № 2191/81 трябва да бъде изменен;като има предвид, че мерките, предвидени в настоящия регламент, са в съответствие със становището на Управителния комитет по млякото и млечните продукти,ПРИЕ НАСТОЯЩИЯ РЕГЛАМЕНТ:Член 1Член 2, параграф 3 от Регламент (ЕИО) 2191/81 се заменя със следното:"3. Помощта, посочена в параграф 1, не се предоставя в допълнение към намалението на митото, с което се облага маслото от Нова Зеландия, посочено в приложение I към Регламент (ЕО) № 1600/95 на Комисията []. Размерът на помощта, посочен в параграф 1, следователно се намалява с разликата между митото за масло от Общата митническа тарифа и намаленото мито.Член 2Настоящият регламент влиза в сила на седмия ден след публикуването му в Официален вестник на Европейските общности.Настоящият регламент е задължителен в своята цялост и се прилага пряко във всички държави-членки.Съставено в Брюксел на 18 септември 1995 година.За КомисиятаFranz FischlerЧлен на Комисията[1] ОВ L 148, 28.6.1968 г., стр. 13.[2] ОВ L 148, 30.6.1995 г., стр. 17.[3] ОВ L 213, 1.8.1981 г., стр. 20.[4] ОВ L 46, 1.3.1995 г., стр. 31.[5] ОВ L 151, 1.7.1995 г., стр. 12.[6] ОВ L 171, 21.7.1995 г., стр. 36.[] ОВ L 151, 1.7.1995 г., стр. 12."--------------------------------------------------